Avis juridique important

|

31996D0556

96/556/ΕΚ: Απόφαση του Συμβουλίου της 16ης Σεπτεμβρίου 1996 για το διορισμό τεσσάρων τακτικών και οκτώ αναπληρωματικών μελών της Επιτροπής των Περιφερειών

Επίσημη Εφημερίδα αριθ. L 243 της 24/09/1996 σ. 0036 - 0037

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Σεπτεμβρίου 1996 για το διορισμό τεσσάρων τακτικών και οκτώ αναπληρωματικών μελών της Επιτροπής των Περιφερειών (96/556/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο το άρθρο 198 Α,τις αποφάσεις του Συμβουλίου, της 26ης Ιανουαρίου 1994 (1) και της 23ης Ιανουαρίου 1995 (2) περί διορισμού των τακτικών και αναπληρωματικών μελών της Επιτροπής των Περιφερειών,Εκτιμώντας ότι, κατόπιν των παραιτήσεων των κ.κ. Norbert De Batselier, Hugo Weckx, Michel Lebrun και Tarcisio Grandi, μελών, και των κ.κ. Antonio Gσmez Fayren, Theo Kelchtermans, Lode Hancke, Herman Suykerbuyk, Jean-Claude Van Cauwenberghe και Carlo Andreotti, αναπληρωματικών μελών, που γνωστοποιήθηκαν στο Συμβούλιο στις 18 Δεκεμβρίου 1995, την 1η Ιουλίου 1996, στις 3 Σεπτεμβρίου 1996, στις 25 Ιουλίου 1996, στις 2 Σεπτεμβρίου 1996, την 1η Ιουλίου 1996, στις 19 Ιουνίου 1996, την 1η Ιουλίου 1996, την 1η Ιουλίου 1996, στις 10 Σεπτεμβρίου 1996, στις 3 Σεπτεμβρίου 1996 και τις 10 Σεπτεμβρίου 1996, αντιστοίχως, έχουν κενωθεί τέσσερις θέσεις τακτικών μελών και οκτώ θέσεις αναπληρωματικών μελών αυτής της Επιτροπής,Έχοντας υπόψη τις σχετικές προτάσεις των κυβερνήσεων του Βελγίου, της Ιταλίας και της Ισπανίας,ΑΠΟΦΑΣΙΖΕΙ:Άρθρο μόνο 1. Ο κ. Eddy Baldewijns διορίζεται μέλος της Επιτροπής Περιφερειών, σε αντικατάσταση του κ. Nobert De Batselier και για το υπόλοιπο της θητείας του, δηλαδή έως τις 25 Ιανουαρίου 1998.2. Ο κ. Herman Suykerbuyk διορίζεται μέλος της Επιτροπής Περιφερειών, σε αντικατάσταση του Hugo Weckx και για το υπόλοιπο της θητείας του, δηλαδή έως τις 25 Ιανουαρίου 1998.3. Ο κ. Karel De Gucht διορίζεται μέλος της Επιτροπής Περιφερειών, σε αντικατάσταση του κ. Michel Lebrun και για το υπόλοιπο της θητείας του, δηλαδή έως τις 25 Ιανουαρίου 1998.4. Ο κ. Carlo Andreotti διορίζεται μέλος της Επιτροπής Περιφερειών, σε αντικατάσταση του κ. Tarcisio Grandi και για το υπόλοιπο της θητείας του, δηλαδή έως τις 25 Ιανουαρίου 1998.5. Ο κ. Freddy Sarens διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Theo Kelchtermans και για το υπόλοιπο της θητείας του, δηλαδή έως τις 25 Ιανουαρίου 1998.6. Ο κ. Gilbert Bossuyt διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Lode Hancke και για το υπόλοιπο της θητείας του, δηλαδή έως τις 25 Ιανουαρίου 1998.7. Ο κ. Peter Vanvelthoven διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Louis Vanvelthoven και για το υπόλοιπο της θητείας του, δηλαδή έως τις 25 Ιανουαρίου 1998 και για το υπόλοιπο της θητείας του, δηλαδή έως τις 25 Ιανουαρίου 1998.8. Ο κ. Paul Dumez διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Stefaan De Clerck και για το υπόλοιπο της θητείας του, δηλαδή έως τις 25 Ιανουαρίου 1998.9. Ο κ. Hugo Van Rompaye διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Herman Suykerbuyk και για το υπόλοιπο της θητείας του, δηλαδή έως τις 25 Ιανουαρίου 1998.10. Ο κ. Willy Burgeon διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Jean-Claude Van Cauwenberghe και για το υπόλοιπο της θητείας του, δηλαδή έως τις 25 Ιανουαρίου 1998.11. Ο κ. Tarcisio Grandi διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Carlo Andreotti και για το υπόλοιπο της θητείας του, δηλαδή έως τις 25 Ιανουαρίου 1998.12. Ο κ. Juan Antonio Megias Garcνa διορίζεται αναπληρωματικό μέλος της Επιτροπής Περιφερειών, σε αντικατάσταση του κ. Antonio Gσmez Fayren και για το υπόλοιπο της θητείας του, δηλαδή έως τις 25 Ιανουαρίου 1998.Βρυξέλλες, 16 Σεπτεμβρίου 1996.Για το ΣυμβούλιοΟ ΠρόεδροςI. YATES(1) ΕΕ αριθ. L 31 της 4. 2. 1994, σ. 29.(2) ΕΕ αριθ. L 25 της 2. 2. 1995, σ. 20.


title: 86/629/ΕΟΚ: Απόφαση του Συμβουλίου της 8ης Δεκεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης για το εμπόριο υφαντουργικών προϊόντων λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

text:
Αριθ . L 366/ 10                      Επίσημη Εφημερίδα των Ευρώπαϊκών Κοινοτήτων                             27 . 12 . 86
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                 της 8ης Δεκεμβρίου 1986
                 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής
                 Οικονομικής Κοινότητας και της Ανατολικής Δημοκρατίας της Ουρουγουάης για το εμπόριο
                 υφαντουργικών προϊόντων λόγω της προσχώρησης του Βασιλείου της Ισπανίας και της
                                         Πορτογαλικής Δημοκρατίας στην Κοινότητα
                                                      (86/629/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                       κής Κοινότητας και της Ανατολικής Δημοκρατίας της
                                                               Ουρουγουάης για το εμπόριο υφαντουργικών προϊόντων,
Έχοντας υπόψη :                                                λόγω της προσχώρησης του Βασιλείου της Ισπανίας και της
                                                               Πορτογαλικής Δημοκρατίας στην Κοινότητα .
τη συνθήκη για την ίδρυση της Ευρωπαϊκής Οικονομικής
Κοινότητας , και ιδίως το άρθρο 113 ,                          Το κείμενο του πρωτοκόλλου επισυνάπτεται στην παρούσα
                                                               απόφαση .
τη σύσταση της Επιτροπής ,
Εκτιμώντας ότι πρέπει να εγκριθεί το πρόσθετο πρωτόκολλο
                                                                                Άρθρο 2
της συμφωνίας μεταξύ της Ευρωπαϊκής Οικονομικής Κοινό
τητας και της Ανατολικής Δημοκρατίας της Ουρουγουάης           Ο Πρόεδρος του Συμβουλίου προβαίνει στην κοινοποίη
για το εμπόριο υφαντουργικών προϊόντων , για να ληφθεί         ση που προβλέπεται στο άρθρο 4 του πρόσθετου πρωτο
υπόψη η προσχώρηση του Βασιλείου της Ισπανίας και της          κόλλου .
Πορτογαλικής Δημοκρατίας στην Κοινότητα ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :                                Βρυξέλλες , 8 Δεκεμβρίου 1986 .
                          Άρθρο 1                                                                     Για το Συμβούλιο
Εγκρίνεται, εξ ονόματος της Κοινότητας, το πρόσθετο πρω                                                 Ο Πρόεδρος
τόκολλο της συμφωνίας μεταξύ της Ευρωπαϊκής Οικονομι                                                     Ν . LΑWSΟΝ


title: Απόφαση 2011/318/ΚΕΠΠΑ του Συμβουλίου, της 31ης Μαρτίου 2011 , για την υπογραφή και τη σύναψη της συμφωνίας-πλαισίου μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής σε επιχειρήσεις διαχείρισης κρίσεων της Ευρωπαϊκής Ένωσης#Συμφωνία-πλαίσιο μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής στις επιχειρήσεις διαχείρισης κρίσεων της Ευρωπαϊκής Ένωσης

text:
               31.5.2011

               EL

               Επίσημη Εφημερίδα της Ευρωπαϊκής Ένωσης

               L 143/1

         ΑΠΌΦΑΣΗ 2011/318/ΚΕΠΠΑ ΤΟΥ ΣΥΜΒΟΥΛΊΟΥ
   της 31ης Μαρτίου 2011
   για την υπογραφή και τη σύναψη της συμφωνίας-πλαισίου μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής σε επιχειρήσεις διαχείρισης κρίσεων της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 37, καθώς και τη συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 5 και 6,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»),
   Εκτιμώντας τα ακόλουθα:

               (1)

               Οι όροι για τη συμμετοχή τρίτων κρατών σε επιχειρήσεις διαχείρισης κρίσεων της Ένωσης θα πρέπει να καθορίζονται δυνάμει συμφωνίας που να θεσπίζει πλαίσιο για μια τέτοια ενδεχόμενη μελλοντική συμμετοχή, παρά να καθορίζουν αυτούς τους όρους κατά περίπτωση για κάθε συγκεκριμένη επιχείρηση.

               (2)

               Η ΥΕ, κατόπιν της έκδοσης απόφασης από το Συμβούλιο στις 26 Απριλίου 2010 με την οποία εξουσιοδοτήθηκε να αρχίσει διαπραγματεύσεις, διαπραγματεύθηκε συμφωνία-πλαίσιο μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής σε επιχειρήσεις διαχείρισης κρίσεων της Ευρωπαϊκής Ένωσης («η συμφωνία»).

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία-πλαίσιο μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής σε επιχειρήσεις διαχείρισης κρίσεων της Ευρωπαϊκής Ένωσης («η συμφωνία») εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
   Άρθρο 3
   Η συμφωνία εφαρμόζεται προσωρινώς από την ημερομηνία υπογραφής της, μέχρι να ολοκληρωθούν οι διαδικασίες σύναψής της (1).
   Άρθρο 4
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 10 παράγραφος 1 της Συμφωνίας.
   Άρθρο 5
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 31 Μαρτίου 2011.

            Για το Συμβούλιο

            Ο Πρόεδρος

         VÖLNER P.

      (1)  Η ημερομηνία υπογραφής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΜΕΤΑΦΡΑΣΗ
      ΣΥΜΦΩΝΊΑ-ΠΛΑΊΣΙΟ
      μεταξύ των Ηνωμένων Πολιτειών της Αμερικής και της Ευρωπαϊκής Ένωσης σχετικά με τη συμμετοχή των Ηνωμένων Πολιτειών της Αμερικής στις επιχειρήσεις διαχείρισης κρίσεων της Ευρωπαϊκής Ένωσης
      ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ («ΗΝΩΜΕΝΕΣ ΠΟΛΙΤΕΙΕΣ»),
      και
      Η ΕΥΡΩΠΑΪΚΗ ΕΝΩΣΗ («ΕΕ» Ή «ΕΥΡΩΠΑΪΚΗ ΕΝΩΣΗ»)
      εφεξής αναφερόμενες από κοινού ως «τα Μέρη»,
      Εκτιμωντασ οτι:
      Η Ευρωπαϊκή Ένωση μπορεί να αποφασίζει την ανάληψη δράσης στον τομέα της διαχείρισης κρίσεων.
      Τις τελευταίες δύο δεκαετίες αυξήθηκαν οι προσπάθειες των κυβερνήσεων και πολυμερών οργανισμών για την αξιοποίηση μέσων προς περιορισμό των επιπτώσεων από τις συγκρούσεις ανά τον κόσμο.
      Οι Ηνωμένες Πολιτείες και η ΕΕ συμμερίζονται την επιθυμία να προωθούν την ειρηνική συμφιλίωση και να διευκολύνουν την ανοικοδόμηση και σταθεροποίηση με επιμερισμό των βαρών σε επιχειρήσεις διαχείρισης κρίσεων και έχουν την πεποίθηση ότι υπάρχουν αυξημένες πιθανότητες αυτές οι επιχειρήσεις της ΕΕ να στέφονται με επιτυχία χάρη στη συνεισφορά εμπειρογνωμόνων από τις Ηνωμένες Πολιτείες.
      Οι Ηνωμένες Πολιτείες και η ΕΕ επιθυμούν να καθορίσουν γενικούς όρους συμμετοχής των Ηνωμένων Πολιτειών σε επιχειρήσεις διαχείρισης κρίσεων της ΕΕ σε μια συμφωνία που να καθορίζει πλαίσιο για μια τέτοια ενδεχόμενη μελλοντική συμμετοχή, παρά να καθορίζουν αυτούς τους όρους κατά περίπτωση για κάθε συγκεκριμένη επιχείρηση,
      ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο 1
      Αποφάσεις περί συμμετοχής
      1.   Κατόπιν της αποφάσεως της Ευρωπαϊκής Ένωσης να καλέσει τις Ηνωμένες Πολιτείες να συμμετάσχουν σε επιχείρηση διαχείρισης κρίσεων της ΕΕ, και εφόσον οι Ηνωμένες Πολιτείες έχουν αποφασίσει να συμμετάσχουν, οι Ηνωμένες Πολιτείες παρέχουν πληροφορίες στην Ευρωπαϊκή Ένωση σχετικά με την προτεινόμενη συμβολή στην επιχείρηση. Μια απόφαση των Ηνωμένων Πολιτειών να συμμετάσχουν σε επιχείρηση διαχείρισης κρίσεων της ΕΕ απηχεί τη συμφωνία τους να τηρήσουν τους όρους της απόφασης του Συμβουλίου βάσει της οποίας η ΕΕ αποφάσισε να διεξαγάγει τη συγκεκριμένη επιχείρηση («η απόφαση του Συμβουλίου»).
      2.   Η Ευρωπαϊκή Ένωση και οι Ηνωμένες Πολιτείες πραγματοποιούν διαβουλεύσεις σχετικά με την προτεινόμενη συμβολή των Ηνωμένων Πολιτειών, καθώς και σχετικά με την πιθανή συμβολή στον προϋπολογισμό λειτουργίας της επιχείρησης, και, εφόσον συμφωνήσουν να προχωρήσουν στη συμμετοχή, αυτή η συμμετοχή διεξάγεται βάσει των διατάξεων της παρούσας συμφωνίας και τυχόν συναφούς ή συναφών εκτελεστικών διακανονισμών που συνάπτουν τα Μέρη.
      3.   Η συμβολή των Ηνωμένων Πολιτειών στις επιχειρήσεις διαχείρισης κρίσεων δεν θίγει την αυτονομία της Ευρωπαϊκής Ένωσης κατά τη λήψη αποφάσεων της ούτε θίγει την περιστασιακή φύση των αποφάσεων των Ηνωμένων Πολιτειών περί συμμετοχής τους σε μια επιχείρηση της ΕΕ για διαχείριση κρίσης.
      4.   Η Ευρωπαϊκή Ένωση συμβουλεύεται τις Ηνωμένες Πολιτείες πριν να αποφασίσει να τροποποιήσει την απόφαση του Συμβουλίου που αναφέρεται στην παράγραφο 1 ή να εκδώσει ή να τροποποιήσει τυχόν συναφή εκτελεστικά μέτρα.
      5.   Οι Ηνωμένες Πολιτείες δύνανται, κατόπιν δική τους πρωτοβουλίας ή αιτήσεως της ΕΕ και κατόπιν διαβουλεύσεων μεταξύ των Μερών, να αποσύρονται εν όλω ή εν μέρει, οποτεδήποτε, από τη συμμετοχή σε επιχείρηση διαχείρισης κρίσεων της ΕΕ.
      Άρθρο 2
      Πεδίο εφαρμογής
      1.   Εκτός αν συμφωνηθεί άλλως γραπτώς από τα Μέρη, η παρούσα συμφωνία ισχύει μόνον για επιχειρήσεις διαχείρισης κρίσεων της ΕΕ, στις οποίες οι Ηνωμένες Πολιτείες συμβάλλουν μετά την ημερομηνία υπογραφής της παρούσας συμφωνίας, και δεν θίγει τυχόν ισχύουσες συμφωνίες με τους οποίους ρυθμίζεται η συμμετοχή των Ηνωμένων Πολιτειών σε μια επιχείρηση διαχείρισης κρίσεως της ΕΕ.
      2.   Η παρούσα συμφωνία αφορά μόνον τη συμβολή των Ηνωμένων Πολιτειών με μη στρατιωτικό προσωπικό, μονάδες και μέσα σε επιχειρήσεις για τη διαχείριση κρίσεων της ΕΕ («η ποσόστωση ΗΠΑ»)
      Άρθρο 3
      Καθεστώς του προσωπικού και των μονάδων
      1.   Το καθεστώς της ποσόστωσης των ΗΠΑ που προορίζεται για μια επιχείρηση διαχείρισης κρίσεως της ΕΕ, και ειδικότερα τα προνόμια και οι ασυλίες που απολαμβάνει, διέπονται από τη συμφωνία σχετικά με το καθεστώς της αποστολής («η συμφωνία περί του καθεστώτος») που συνάπτεται μεταξύ ΕΕ και του κράτους στο οποίο διεξάγεται η επιχείρηση, υπό την προϋπόθεση ότι: α) παρέχεται στις Ηνωμένες Πολιτείες η δυνατότητα να εξετάσουν τη συμφωνία περί του καθεστώτος πριν να αποφασίσουν αν θα συμμετάσχουν ή όχι στην επιχείρηση και β) αν δεν έχει συναφθεί συμφωνία περί του καθεστώτος κατά τον χρόνο που πρέπει να εξετασθεί, τα Μέρη πραγματοποιούν διαβούλευση και συμφωνούν μια κατάλληλη εναλλακτική ρύθμιση που να διέπει το καθεστώς της ποσόστωσης των ΗΠΑ, πριν από την ανάπτυξή της, υπό την επιφύλαξη της σφαιρικής ευθύνης της ΕΕ όσον αφορά τη σύναψη ρυθμίσεων της χώρας υποδοχής περί του καθεστώτος του προσωπικού και των μονάδων της ΕΕ.
      2.   Το καθεστώς μιας ποσόστωσης των ΗΠΑ που υπηρετεί σε αρχηγεία ή μονάδες διοικήσεως τα οποία ευρίσκονται εκτός της χώρας (ή των χωρών) όπου διεξάγεται η επιχείρηση, διέπεται, ενδεχομένως, από διακανονισμούς μεταξύ των εν λόγω αρχηγείων και μονάδων διοικήσεως ή του ή των συγκεκριμένων κρατών και των Ηνωμένων Πολιτειών.
      3.   Στον βαθμό που επιτρέπεται από το δικό τους δίκαιο και τους κανονισμούς τους, οι Ηνωμένες Πολιτείες έχουν το δικαίωμα να ασκούν τη δικαιοδοσία τους στο αποσπασμένο προσωπικό τους στη χώρα στην οποία αναπτύσσεται η επιχείρηση.
      4.   Οι Ηνωμένες Πολιτείες είναι υπεύθυνες να απαντούν σε αξιώσεις που συνδέονται με τη συμμετοχή τους σε μια επιχείρηση διαχείρισης κρίσεως της ΕΕ, και υποβάλλονται από ή αφορούν κάποιον από το προσωπικό τους, σύμφωνα με το δίκαιο των ΗΠΑ. Αυτή η διάταξη δεν ισοδυναμεί με παραίτηση από την ετεροδικία των Ηνωμένων Πολιτειών. Ουδεμία διάταξη της παρούσας συμφωνίας αποσκοπεί στη δημιουργία δικαιοδοσίας δικαστηρίου, εφόσον αυτή η δικαιοδοσία δεν υφίσταται ήδη, ή να στο να προβλεφθεί εκτελεστό δικαίωμα που να μπορεί να ασκηθεί κατά των Ηνωμένων Πολιτειών σε ένα τέτοιο δικαστήριο.
      5.   Τα Μέρη συμφωνούν ότι παραιτούνται αμοιβαίως από όλες τις τυχόν αξιώσεις (πέραν των συμβατικών αξιώσεων) για ζημία, απώλεια ή καταστροφή περιουσιακών στοιχείων που ανήκουν ή χρησιμοποιούνται από εκάτερο των Μερών ή για τον τραυματισμό ή τον θάνατο του προσωπικού εκατέρου των Μερών, που προκύπτει από την εκτέλεση των επίσημων καθηκόντων τους σε σχέση με δραστηριότητες που διεξάγονται δυνάμει της παρούσας συμφωνίας, εξαιρουμένων των περιπτώσεων βαρείας αμέλειας ή δόλου.
      6.   Οι Ηνωμένες Πολιτείες αναλαμβάνουν την υποχρέωση να προβαίνουν σε δήλωση παραίτησης σε αμοιβαία βάση από αξιώσεις έναντι οιουδήποτε κράτους το οποίο συμμετέχει σε επιχείρηση διαχείρισης κρίσεων της ΕΕ, στην οποία συμμετέχουν οι Ηνωμένες Πολιτείες, και προβαίνουν στην ενέργεια αυτή κατά την υπογραφή της παρούσας συμφωνίας.
      7.   Η ΕΕ αναλαμβάνει την υποχρέωση να διασφαλίσει ότι τα κράτη μέλη της ΕΕ θα προβαίνουν σε δήλωση παραίτησης από αξιώσεις έναντι των Ηνωμένων Πολιτειών, όταν η χώρα αυτή συμμετέχει σε επιχείρηση διαχείρισης κρίσεων της ΕΕ, και προβαίνουν στην ενέργεια αυτή κατά την υπογραφή της παρούσας συμφωνίας.
      Άρθρο 4
      Διαβαθμισμένες πληροφορίες
      Η συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Ένωσης για την ασφάλεια των διαβαθμισμένων πληροφοριών, η οποία συνήφθη στην Ουάσιγκτον στις 30 Απριλίου 2007, εφαρμόζεται στο πλαίσιο των επιχειρήσεων διαχείρισης κρίσεων της ΕΕ.
      Άρθρο 5
      Συμμετοχή στην επιχείρηση
      1.   Οι Ηνωμένες Πολιτείες επιδιώκουν να εξασφαλίζουν, μέσω ειδικών οδηγιών, ότι το προσωπικό που διαθέτουν ως μέρος της συμβολής τους σε επιχειρήσεις διαχείρισης κρίσεων της ΕΕ («αποσπασμένο προσωπικό») φέρει σε πέρας την αποστολή του κατά τρόπο που συνάδει με το επιχειρησιακό σχέδιο και τα συναφή εκτελεστικά μέτρα, στηρίζοντας πλήρως την απόφαση του Συμβουλίου που αναφέρεται στο άρθρο 1.
      2.   Οι Ηνωμένες Πολιτείες διαβουλεύονται, εν ευθέτω χρόνω, με την ΕΕ, για κάθε τυχόν μεταβολή της συμβολής τους σε μια επιχείρηση διαχείρισης κρίσεως βάσει της παρούσας συμφωνίας.
      3.   Το αποσπασμένο προσωπικό λαμβάνει ενδεδειγμένη ιατρική πιστοποίηση και προμηθεύεται αντίγραφο αυτής της πιστοποίησης για να το προσκομίζει, κατόπιν αιτήματος από τις κατάλληλες αρχές της ΕΕ.
      Άρθρο 6
      Αλυσίδα διοίκησης
      1.   Κατά την περίοδο ανάπτυξης, ο Διοικητής ή ο Αρχηγός αποστολής της ΕΕ ασκεί εποπτική εξουσία και διευθύνει τις δραστηριότητες του αποσπασμένου προσωπικού και των μονάδων.
      2.   Το αποσπασμένο προσωπικό και οι μονάδες παραμένουν υπό τη γενική εξουσία των Ηνωμένων Πολιτειών.
      3.   Οι Ηνωμένες Πολιτείες επιδιώκουν να εξασφαλίζουν, μέσω ειδικών οδηγιών, ότι το αποσπασμένο προσωπικό φέρει σε πέρας τα καθήκοντά του, και ότι η συμπεριφορά του συμμορφώνεται πλήρως με τους στόχους της επιχείρησης, υπό τη διεύθυνση και καθοδήγηση του Διοικητή ή Αρχηγού αποστολής της ΕΕ.
      4.   Οι Ηνωμένες Πολιτείες έχουν τα ίδια δικαιώματα και υποχρεώσεις, κατά την καθημερινή διαχείριση των επιχειρήσεων διαχείρισης κρίσεων της ΕΕ, όπως και τα συμμετέχοντα κράτη μέλη της Ευρωπαϊκής Ένωσης που λαμβάνουν μέρος στην επιχείρηση.
      5.   Ο Διοικητής ή Αρχηγός αποστολής της ΕΕ είναι υπεύθυνος για τον γενικό πειθαρχικό έλεγχο στο αποσπασμένο προσωπικό. Τυχόν πειθαρχική δράση αναλαμβάνεται, ενδεχομένως, από τις Ηνωμένες Πολιτείες.
      6.   Οι Ηνωμένες Πολιτείες ορίζουν σημείο επαφής για την εθνική ποσόστωση («NPC»), το οποίο εκπροσωπεί την εθνική τους ποσόστωση στη συγκεκριμένη επιχείρηση διαχείρισης κρίσεων της ΕΕ. Το NPC δίδει αναφορά στον Αρχηγό αποστολής για εθνικά θέματα και είναι υπεύθυνο για την επί καθημερινής βάσεως πειθαρχία της ποσόστωσης.
      7.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβούλευσης με τις Ηνωμένες Πολιτείες, εφόσον οι τελευταίες εξακολουθούν να συμβάλλουν στην επιχείρηση διαχείρισης κρίσεων της ΕΕ κατά το χρόνο εκτίμησης της εν λόγω απόφασης.
      Άρθρο 7
      Χρηματοδοτικές πτυχές
      1.   Οι Ηνωμένες Πολιτείες αναλαμβάνουν τα έξοδα που συνδέονται με τη συμμετοχή τους στις επιχειρήσεις διαχείρισης κρίσεων της ΕΕ, εκτός αν αυτά καλύπτονται από κοινή χρηματοδότηση, όπως ορίζεται στον προϋπολογισμό λειτουργίας της αποστολής.
      2.   Η Ευρωπαϊκή Ένωση απαλλάσσει τις Ηνωμένες Πολιτείες από χρηματοδοτικές εισφορές στον προϋπολογισμό λειτουργίας μια επιχείρησης για διαχείριση κρίσεων της ΕΕ, εφόσον η Ευρωπαϊκή Ένωση αποφασίσει ότι οι Ηνωμένες Πολιτείες παρέχουν σημαντική συμβολή. Η απόφαση της ΕΕ σχετικά με τις χρηματοδοτικές εισφορές στον επιχειρησιακό προϋπολογισμό κοινοποιείται στις Ηνωμένες Πολιτείες κατά τον χρόνο των διαβουλεύσεων που προβλέπονται στο άρθρο 1παράγραφος 2.
      3.   Η συμμετοχή των Ηνωμένων Πολιτειών βάσει της παρούσας συμφωνίας σε επιχειρήσεις διαχείρισης κρίσεων της ΕΕ εξαρτάται από τη διαθεσιμότητα των κατάλληλων χρηματοδοτικών πόρων.
      Άρθρο 8
      Ρυθμίσεις για την εφαρμογή της συμφωνίας
      Κάθε αναγκαίος τεχνικός, χρηματοδοτικός και διοικητικός διακανονισμός στο πλαίσιο της εφαρμογής της παρούσας συμφωνίας υπογράφεται από τις κατάλληλες αρχές των Ηνωμένων Πολιτειών και της Ευρωπαϊκής Ένωσης.
      Άρθρο 9
      Επίλυση διαφορών
      Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των Μερών.
      Άρθρο 10
      Έναρξη ισχύος και καταγγελία
      1.   Η παρούσα συμφωνία αρχίζει να ισχύει την πρώτη ημέρα του πρώτου μήνα αφής τα Μέρη κοινοποιήσουν εκατέρωθεν την ολοκλήρωση των αναγκαίων εσωτερικών διαδικασιών για τον σκοπό αυτόν.
      2.   Η παρούσα συμφωνία εφαρμόζεται προσωρινά από την ημερομηνία της υπογραφής της.
      3.   Η παρούσα συμφωνία επανεξετάζεται τακτικά από τα Μέρη.
      4.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των Μερών.
      5.   Οιοδήποτε Μέρος δύναται να προβεί σε καταγγελία της παρούσας συμφωνίας, κατόπιν γραπτής προειδοποίησης έξι μηνών προς το αντισυμβαλλόμενο Μέρος.

         Έγινε στην Ουάσιγκτον, σε δύο αντίτυπα, στην αγγλική γλώσσα, στις δεκαεπτά Μαΐου δύο χιλιάδες έντεκα.

               Για την Ευρωπαϊκή Ένωση

            C. ASHTON

               Για τις Ηνωμένες Πολιτείες της Αμερικής

            H. CLINTON

         ΚΕΙΜΕΝΟ ΓΙΑ ΤΙΣ ΔΗΛΩΣΕΙΣ

            Κείμενο για τα κράτη μέλη της ΕΕ:
         «Τα κράτη μέλη της ΕΕ, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ στην οποία συμμετέχουν οι Ηνωμένες Πολιτείες, προτίθενται, στον βαθμό που το επιτρέπει η εσωτερική έννομη τάξη τους, να παραιτούνται κατά το δυνατόν από τυχόν αξιώσεις τους έναντι των Ηνωμένων Πολιτειών για τραυματισμό ή θάνατο μελών του προσωπικού τους ή για ζημία ή απώλεια μέσων που τους ανήκουν και χρησιμοποιούνται από την επιχείρηση διαχείρισης κρίσεων της ΕΕ, εφόσον ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από προσωπικό των Ηνωμένων Πολιτειών κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου, ή

                     —

                     ή ήταν αποτέλεσμα της χρήσης μέσων που ανήκουν στις Ηνωμένες Πολιτείες, υπό τον όρο ότι τα εν λόγω μέσα χρησιμοποιήθηκαν σε σχέση με την επιχείρηση, και εξαιρουμένων των περιπτώσεων βαρείας αμέλειας ή δόλου από μέρους του προερχόμενου από τις Ηνωμένες Πολιτείες προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα.».

            Κείμενο για τις Ηνωμένες Πολιτείες:
         «Οι Ηνωμένες Πολιτείες, όταν συμμετέχουν σε επιχείρηση διαχείρισης κρίσεων της ΕΕ, προτίθενται, στον βαθμό που τους το επιτρέπει η εσωτερική έννομη τάξη τους, να παραιτούνται κατά το δυνατόν από τυχόν αξιώσεις κατά οιουδήποτε άλλου κράτους συμμετέχει στην επιχείρηση διαχείρισης κρίσεων της ΕΕ για τραυματισμό ή θάνατο μελών του προσωπικού του ή για ζημία ή απώλεια μέσων που του ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από το προσωπικό κατά την εκτέλεση των καθηκόντων του σε σχέση με επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου, ή

                     —

                     ή ήταν αποτέλεσμα της χρήσης μέσων που ανήκουν σε κράτη που συμμετέχουν στην επιχείρηση διαχείρισης κρίσεων της ΕΕ, υπό τον όρο ότι τα μέσα χρησιμοποιήθηκαν σε σχέση με την επιχείρηση και εξαιρουμένων των περιπτώσεων βαρείας αμέλειας ή δόλου του προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα.».


title: 2012/596/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/276

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2010
   (2012/596/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2010, συνοδευόμενη από τις απαντήσεις της Υπηρεσίας (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (3), και ιδίως το άρθρο 43,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0111/2012),

               1.

               χορηγεί απαλλαγή στον διευθυντή της Ευρωπαϊκής Αστυνομικής Υπηρεσίας για την εκτέλεση του προϋπολογισμού της Υπηρεσίας για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή της Ευρωπαϊκής Αστυνομικής Υπηρεσίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 179.

      (2)  ΕΕ L 248 της 16.9.2002, σ. 1.

      (3)  ΕΕ L 121 της 15.5.2009, σ. 37.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους τελικούς ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2010, συνοδευόμενη από τις απαντήσεις της Υπηρεσίας (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση της Ευρωπαϊκής Αστυνομικής Υπηρεσίας (Ευρωπόλ) (3), και ιδίως το άρθρο 43,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0111/2012),

                  Α.

                  λαμβάνοντας υπόψη ότι το Ελεγκτικό Συνέδριο επισημαίνει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι ο γενικός προϋπολογισμός της Υπηρεσίας για το 2010 ανερχόταν σε 92 800 000 EUR και ότι η συμβολή της Ένωσης στον προϋπολογισμό του Οργανισμού για το 2010 ανήλθε σε 79 724 150 EUR (5),

         Δημοσιονομική και χρηματοοικονομική διαχείριση

                  1.

                  εκφράζει αποδοκιμασία για το υψηλό ποσοστό των μεταφερόμενων πιστώσεων, σε συνδυασμό με το χαμηλό επίπεδο δεδουλευμένων δαπανών· σημειώνει την απάντηση της Υπηρεσίας, σύμφωνα με την οποία ένα σημαντικό ποσοστό της μεταφοράς οφειλόταν στη μετακόμιση της Υπηρεσίας στα νέα κεντρικά γραφεία της· εκφράζει επιδοκιμασία για τα πρόσθετα μέτρα που έλαβε η Υπηρεσία και για τη δέσμευση για παρακολούθηση της εκτέλεσης του προϋπολογισμού σε μηνιαία βάση το 2012, με ιδιαίτερη εστίαση στις μεταφορές·

                  2.

                  αναγνωρίζει από την Ετήσια Έκθεση Δραστηριοτήτων της (ΕΕΔ) ότι ο αρχικός προϋπολογισμός της Υπηρεσίας για το 2010 ανερχόταν στο ποσό των 80 100 000 EUR· σημειώνει ότι ο προϋπολογισμός τροποποιήθηκε κατά σχεδόν 12 700 000 EUR, ποσό που προερχόταν από πιστώσεις που μεταφέρθηκαν από το 2009 στο 2010 και ενσωματώθηκαν στον προϋπολογισμό του 2010, επιχορηγήσεις της Επιτροπής και ορισμένα συμπληρωματικά έσοδα· λαμβάνει υπό σημείωση τις παρατηρήσεις της Υπηρεσίας ότι ο λόγος για τον οποίο έγινε τροποποίηση στον αρχικό προϋπολογισμό ήταν για να διευκολυνθεί η μετάβαση της Υπηρεσίας στο καθεστώς του οργανισμού·

                  3.

                  συμπεραίνει από την ΕΕΔ της ότι ο συνολικός δείκτης υλοποίησης της Υπηρεσίας για το τέλος του 2010 ανήλθε στο 98,3 % όσον αφορά τις υποχρεώσεις και σε 73,6 % όσον αφορά τις πληρωμές·

                  4.

                  χαιρετίζει το ότι μετά το αίτημα που διατύπωσε η αρμόδια για την απαλλαγή αρχή οι οριστικοί λογαριασμοί για το οικονομικό έτος 2010 έχουν αναρτηθεί για το κοινό στον ιστότοπο της Υπηρεσίας από τις 17 Φεβρουαρίου 2012· υπογραμμίζει όμως ότι οι οριστικοί λογαριασμοί για το οικονομικό έτος 2010 θα έπρεπε να είχαν τεθεί στη διάθεση του κοινού αμέσως μετά την έγκρισή τους στις 13 Σεπτεμβρίου 2011· καλεί συνεπώς την Υπηρεσία να πράττει τούτο στο μέλλον για να προάγει τη διαφάνεια λειτουργίας της·

         Μεταφορά πιστώσεων στο επόμενο έτος

                  5.

                  καλεί την Υπηρεσία να αναλάβει άμεση δράση για να περιοριστεί το μεγάλο ποσό των μεταφορών· σημειώνει ότι το Ελεγκτικό Συνέδριο διαπιστώνει μεταφορές πιστώσεων ύψους 22 600 000 EUR που αντιστοιχούν στο 25 % του προϋπολογισμού για το 2010· σημειώνει επίσης με απογοήτευση ότι ο δείκτης μεταφοράς πιστώσεων ανήλθε στο 49 % για τον τίτλο II — Διοικητικές δαπάνες και σε 59 % για τον τίτλο III — Επιχειρησιακές δαπάνες·

                  6.

                  αφού σημειώνει ότι η κατανομή της μεταφοράς πιστώσεων (22 600 000 EUR) έχει ως εξής:

                              —

                              11 300 000 EUR για δαπάνες που αφορούσαν το νέο αρχηγείο της Ευρωπόλ,

                              —

                              1 800 000 EUR αφορούν το κεφάλαιο 26 (άρθρο 58 παράγραφος 4, απόφαση του Συμβουλίου σχετικά με την Ευρωπόλ — ECD: υποχρεώσεις σχετικά με το προηγούμενο νομικό πλαίσιο της Ευρωπόλ),

                              —

                              9 500 000 EUR για άλλες δαπάνες·

                  7.

                  θεωρεί ότι το υψηλό επίπεδο πιστώσεων που μεταφέρθηκαν, σε συνδυασμό με το χαμηλό επίπεδο των δεδουλευμένων δαπανών (2 900 000 EUR), είναι υπερβολικά υψηλό και αντιβαίνει στην αρχή της ετήσιας διάρκειας του προϋπολογισμού·

                  8.

                  σημειώνει, ωστόσο, ότι η Ευρωπόλ αποδέχεται την αρχή αλλά επισημαίνει ότι σημαντικό μέρος του μεταφερθέντος ποσού οφείλεται στην ιδιαίτερη περίσταση που αντιμετώπισε η Υπηρεσία λόγω της μετακόμισής της σε νέα έδρα το 2011, εξαιτίας της καθυστέρησης που σημειώθηκε στην παράδοση των κτηρίων το 2010·

         Ανθρώπινοι πόροι

                  9.

                  συνάγει από την ΕΕΔ της Υπηρεσίας ότι ο δείκτης κενών θέσεων στα τέλη του έτους ανερχόταν στο 4,5 % αντί του προβλεπόμενου 2,5 %·

                  10.

                  καλεί την Υπηρεσία να υιοθετήσει τους κανόνες εφαρμογής του κανονισμού υπηρεσιακής κατάστασης της ΕΚ (καθώς και των εσωτερικών μέσων) και να δημιουργήσει ένα πλαίσιο επιμόρφωσης και ανάπτυξης·

         Επιδόσεις

                  11.

                  χαιρετίζει το γεγονός ότι το ετήσιο πρόγραμμα εργασιών (ΕΠΕ) της Υπηρεσίας ευθυγραμμίζεται με τη στρατηγική της περιόδου 2010-2014 και περιλαμβάνει κομβικούς δείκτες επιδόσεων, κρίσιμους κινδύνους και πόρους που ορίζονται σε κάθε ετήσιο στόχο·

                  12.

                  καλεί, ωστόσο την Υπηρεσία να περιλάβει στο ΕΠΕ τις πληροφορίες σχετικά με την ανασκόπηση των προγραμματισμένων ενεργειών ανάθεσης συμβάσεων για να λειτουργήσουν ως απόφαση χρηματοδότησης, που απαιτούν οι εφαρμοστικές διατάξεις του δημοσιονομικού κανονισμού πλαισίου·

                  13.

                  καλεί επίσης την Υπηρεσία να ολοκληρώσει την εξειδίκευση της οργανωτικής δήλωσης αποστολής σε συνοπτικές περιγραφές των όρων και των στόχων των τμημάτων και των μονάδων·

                  14.

                  επισημαίνει στην ΕΕΔ της Υπηρεσίας ότι η πλατφόρμα ενημέρωσης SIENA 2.0 που συνδέει τις αρχές επιβολής του νόμου αναπτύχθηκε με επιτυχία στις 22 Οκτωβρίου 2010 και ότι μέχρι τα τέλη του 2010 21 κράτη μέλη είχαν συνδεθεί στη SIENA, ενώ είχαν συνδεθεί επίσης και οι εθνικές υπηρεσίες ανάκτησης περιουσιακών στοιχείων 8 κρατών μελών·

                  15.

                  σημειώνει επιπλέον ότι η ΕΕΔ της Υπηρεσίας αναφέρει ότι μέχρι τις 31 Δεκεμβρίου 2010, με βάση την αξιολόγηση του ΕΠΕ για το 2010, είχε σημειωθεί πολύ σημαντική πρόοδος σε 14 από τους στόχους του ΕΠΕ (82 %) και ικανοποιητική πρόοδος στους υπόλοιπους 3 (18 %)·

                  16.

                  σημειώνει επίσης ότι η στρατηγική της Υπηρεσίας για την περίοδο 2010-2014 και το σχέδιο δράσης για την εφαρμογή στρατηγικής εγκρίθηκαν από το διοικητικό συμβούλιο το 2010·

                  17.

                  συνιστά στην Υπηρεσία, προκειμένου να ενισχυθεί η διαφάνεια, να παράσχει κατάλογο των μελών του διοικητικού της συμβουλίου που να περιλαμβάνει το όνομά τους, τη δήλωση συμφερόντων και το βιογραφικό σημείωμα με το ιστορικό εκπαίδευσης και πρότερης εργασίας τους· σημειώνει με ικανοποίηση ότι οι δραστηριότητες προμηθειών της Υπηρεσίας και κατάλογος των αναδόχων συμβάσεων που συνήφθησαν το 2010 έχει δημοσιοποιηθεί στον ιστότοπο της Υπηρεσίας·

         Εσωτερικός έλεγχος

                  18.

                  αναγνωρίζει ότι η Υπηρεσία Εσωτερικού Ελέγχου (IAS) πραγματοποίησε έλεγχο όσον αφορά την εφαρμογή των προτύπων εσωτερικού ελέγχου προκειμένου να αξιολογήσει την κατάσταση όσον αφορά την εφαρμογή τους, ιδίως σε σχέση με τον σεβασμό των τομέων αποστολής και των αξιών, των ανθρωπίνων πόρων, των διαδικασιών σχεδιασμού και αξιολόγησης του κινδύνου, των επιχειρήσεων και των δράσεων ελέγχου, την ενημέρωση και την υποβολή εκθέσεων σχετικά με τη χρηματοδότηση και την αξιολόγηση και τον έλεγχο·

                  19.

                  σημειώνει ότι η IAS εξέδωσε πέντε «πολύ σημαντικές» συστάσεις που αφορούσαν:

                              —

                              τον διαχωρισμό καθηκόντων,

                              —

                              τους εκ των υστέρων ελέγχους,

                              —

                              τις εξαιρέσεις των διαδικασιών,

                              —

                              τα προγράμματα συνέχισης δραστηριοτήτων,

                              —

                              τη συνέχιση των δράσεων·

                        καλεί την Υπηρεσία να εφαρμόσει όλες τις συστάσεις της IAS και να ενημερώσει την αρμόδια για τη χορήγηση απαλλαγής αρχή σχετικά με τις δράσεις που αναλήφθηκαν·

                  20.

                  λαμβάνοντας υπόψη τον συμπληρωματικό χαρακτήρα που έχουν η Ευρωπαϊκή Αστυνομική Ακαδημία και η Ευρωπαϊκή Αστυνομική Υπηρεσία καθώς και το δυναμικό που υφίσταται για συνεργίες, καλεί την Επιτροπή να εκπονήσει έως τον Μάρτιο 2013 περιεκτική αποτίμηση αντικτύπου όσον αφορά το ενδεχόμενο συγχώνευσης αυτών των δύο υπηρεσιών εκθέτοντας το κόστος και τα οφέλη·

                  21.

                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2012 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 179.

         (2)  ΕΕ L 248 της 16.9.2002, σ. 1.

         (3)  ΕΕ L 121 της 15.5.2009, σ. 37.

         (4)  ΕΕ L 357 της 31.12.2002, σ. 72.

         (5)  ΕΕ L 64 της 12.3.2010, σ. 1046.

         (6)  Κείμενα που εγκρίθηκαν, P7_TA(2012)0164 (βλέπε σελίδα 388 της παρούσας Επίσημης Εφημερίδας).